ยืดไปอีก! TSTH หยุดเดินเครื่องเตาถลุง MBF ถึงสิ้นปีนี้ เหตุราคาวัตถุดิบยังสูง
ยืดไปอีก! TSTH หยุดเดินเครื่องเตาถลุง MBF ถึงสิ้นปีนี้ จากเดิม 30 ก.ย.60 เหตุราคาวัตถุดิบยังสูง
10 ต.ค. 2560

บริษัท ทาทา สตีล (ประเทศไทย) จำกัด (มหาชน) หรือ TSTH ระบุว่า บริษัทได้การหยุดการดำเนินงานเป็นการชั่วคราวของโครงการเตาถลุง  Mini Blast Furnace (MBF)  ของ บริษัท เอ็น.ที.เอส. สตีลกรุ๊ป จำกัด (มหาชน) หรือ NTS ซึ่งเป็นบริษัทย่อยของบริษัทยังคงต่อเนื่องต่อไป จนถึงวันที่ 31 ธ.ค.60 จากเดิม 30 ก.ย.60 เนื่องจากราคาวัตถุดิบที่มีราคาสูง เช่น สินแร่เหล็กและถ่านโค้ก ทำให้ต้นทุนการผลิตของ NTS สูงขึ้น เมื่อเทียบกับการใช้เศษเหล็กเป็นวัตถุดิบ
ทั้งนี้ NTS ยังคงดำเนินการผลิตเหล็กแท่งโดยเตาหลอม Electric Arc Furnace (EAF) ซึ่งใช้เศษเหล็กเป็นวัตถุดิบในการผลิตต่อไป